CELEX: 62014CN0502
Language: hr
Date: 2014-11-10 00:00:00
Title: Predmet C-502/14: Zahtjev za prethodnu odluku koji je 10. studenoga 2014. uputio Consiglio di Stato (Italija) – Buzzi Unicem SpA i dr. protiv Comitato nazionale per la gestione della Direttiva 2003/87/CE i dr.

26.1.2015   
            
            
               HR
            
            
               Službeni list Europske unije
            
            
               C 26/13
            
         Zahtjev za prethodnu odluku koji je 10. studenoga 2014. uputio Consiglio di Stato (Italija) – Buzzi Unicem SpA i dr. protiv Comitato nazionale per la gestione della Direttiva 2003/87/CE i dr.
   (Predmet C-502/14)
   (2015/C 026/17)
   Jezik postupka: talijanski
   
      Sud koji je uputio zahtjev
   
   Consiglio di Stato
   
      Stranke glavnog postupka
   
   
      Tužitelji: Buzzi Unicem SpA, Colacem SpA, Cogne Acciai Speciali SpA, Olon SpA, Laterlite SpA
   
      Tuženici: Comitato nazionale per la gestione della Direttiva 2003/87/CE, Ministero dell’Ambiente e della Tutela del Territorio e del Mare, Ministero dello Sviluppo economico
   
      Prethodna pitanja
   
   
               1.
            
            
               Je li Odluka Europske komisije 2013/448/EU od 5. rujna 2013. nevaljana zbog toga što se pri izračunu kvota koje treba besplatno dodijeliti, nije vodilo računa o postotku emisija povezanih sa sagorijevanjem otpadnog plina – ili plina koji je nusprodukt u proizvodnji čelika – niti o emisijama povezanim s toplinom proizvedenom kogeneracijom, čime je prekršen članak 290. UFEU-a i članak 10. a, stavci 1., 4. i 5. Direktive 2003/87/EZ (1), prekoračenjem granica ovlasti dodijeljenih tom direktivom i postupanjem suprotno ciljevima Direktive (poticanje učinkovitijih energetskih tehnologija i očuvanje zahtjevâ gospodarskog razvoja i zapošljavanja)?
            
         
               2.
            
            
               Je li Odluka Europske komisije 2013/448/EU od 5. rujna 2013. nevaljana, s obzirom na načela Zajednice o korisnom učinku i proporcionalnosti iz članka 5. UEU-a, jer je njome pogrešno utvrđena povreda legitimnih očekivanja društava tužitelja o održavanju iznosa preliminarno dodijeljenih kvota koje im pripadaju na temelju odredaba Direktive, čime je određeno oduzimanje gospodarske koristi povezane s tim dobrom?
            
         
               3.
            
            
               Je li Odluka Europske komisije 2013/448/EU od 5. rujna 2013. nevaljana zbog toga što se pri izračunu kvota koje treba besplatno dodijeliti, nije vodilo računa o emisijama postrojenja koja su ponovno ušla u područje primjene Direktive tek od 2013., jer su uključena u sistem ETS Direktivom 2009/29/EZ?
            
         
               4.
            
            
               Je li Odluka Europske komisije 2013/448/EU od 5. rujna 2013. nevaljana u dijelu u kojem određuje međusektorski faktor korekcije, s obzirom na to da je odlukom, zbog nedostatka odgovarajućeg obrazloženja, prekršen članak 296. stavak 2. UFEU-a i čl. 41. Povelje iz Nice?
            
         
               5.
            
            
               Je li Odluka Europske komisije 2013/448/EU od 5. rujna 2013. nevaljana u dijelu u kojem određuje međusektorski faktor korekcije, zbog kršenja postupovnih odredaba iz članka 10. a stavka 1. i 23. Direktive 2003/87/EZ?
            
         
      (1)  Direktiva 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Zajednice i o izmjeni Direktive Vijeća 96/61/EZ (SL L 275, str. 32.) (SL, posebno izdanje na hrvatskom jeziku, poglavlje 15., svezak 9., str. 28.)